armvectores/hy_wikipedia_2023 huggingface dataset:
Մնացականյան եղբայրների բնակելի տուն

Մնացականյան եղբայրների բնակելի տուն, պատմամշակութային շինություն Երևանում՝ Եզնիկ Կողբացու փողոցում, եղել է Գեղամ և Հովհաննես Մնացականյանների բնակելի տունը։


== Մնացականյան եղբայրներ ==
Մնացականյան եղբայրները զբաղվել են առևտրով։ Լինելով եվրոպամետ՝ նրանք Աստաֆյան փողոցում բացել են Երևանում առաջին ոսկյա իրերի և գոհարեղենի խանութը, և նորաձև զարդեր ներկրել Ռուսաստանից, Լեհաստանից և Գերմանիայից։
Հովհաննես Մնացականյանը խանութն աշխատեցրել է մինչև 1919 թ.։ Այնուհետև ընտանիքը տեղափոխվել է Ռոստով, ուր ունեին տուն և մեծ խնայողություններ բանկում։ Սակայն հասնելով այնտեղ՝ տեղեկացել են, որ խորհրդային իշխանությունները բռնագրավել են իրենց ունեցվածքը։
Մնացականյանները կրկին վերադարձան Երևան, սակայն չհասցրին փրկել իրենց ունեցվածքը։ Իշխանություններն այդ նույն շենքում նրանց միայն մի փոքրիկ անկյուն հատկացրին՝ գոյատևելու համար։


== Շենքը ==


=== Նկարագրություն ===
Գտնվում է Փավստոս Բուզանդի և Եզնիկ Կողբացու փողոցների անկյունում։ Միահարկ է, նկուղով։ Շենքի երկու ծավալը (երկարությունը՝ Եզնիկ Կողբացու փողոցի ուղղությամբ 32,3 մ) տեղավորված են ուղղանկյուն բակի շուրջը</ref>։ Հիմնական շինության հատակագիծն ունի Լ-ի ձև, դեպի Փավստոս Բուզանդի փողոց նայող երկայնական ճակատով (սենյակների չափերն են՝ 26,4, 21,1 ք․մ, առաստաղների բարձրությունը՝ 4,25 մ)։ Երկու փողոցներից ունի երկու մուտք և թաղակապ երթանց։ Գլխավոր մասնաշենքին հարում է նեղ թևաշենք, որը ձգվում է դեպի խորքը։ Երկրորդ ծավալն ունի ուղղանկյուն հատակագիծ, գտնվում է առաջինի կողքին՝ Եզնիկ Կողբացու փողոցի վրա։ Բնակարանի մուտքը մասնաշենքի միջին մասում է։ Նախասենյակի շուրջը կենտրոնացած են բոլոր սենյակները, իսկ դիմացի դռները տանում են պատշգամբ (սենյակների չափերն են՝ 27,2 և 13,6 ք․մ)։ Գեղարվեստական միջոցներով ընդգծվել են հարավ-արևմտյան և հյուսիս-արևմտյան ճակատները, որոնց միավորում է միանման ճարտարապետական մշակումը։ Հյուսիս-արևմտյան ճակատը զուգաչափ է՝ կենտրոնական մուտքով և երկու զույգ լուսամուտներով։ Ուղղանկյուն փոքրիկ պատուհաններով հարթ գետնախարիսխը միանում է երկրորդ հարկի լուսամուտատակի քիվագոտուն։ Պատի հիմնական մասն ունի թեթևակի կոպտատաշ երիզ, որի կողապատերը հարդարված են ուղղահայաց ելուստներում։ Պատուհաններն ուղղանկյուն են, վերևից զարդարված սեպերով և բարձակներ ունեցող քիվերով։ Համանման ձևավորում ունեն գլխավոր մուտքերը, բացի անցման մուտքից, որն ավարտվում է աղեղնակամարով։


=== Ճակատային մասը ===
Մնացականյան եղբայրների տունը կառուցվել է 1898 թվականի մարտի 14-ին։ Այս մասին է վկայում շենքի ճակատին հայերեն (Մնացականյան եղբայրք, 1898, 14/3) և ռուսերեն (Бр. М., 1898, 14/3) արձանագրությունները։


=== Հետնամասը ===
Շենքի ետնամասում եղել է մեծ ապակեպատ պատշգամբ և այգի, որոնք չեն պահպանվել։


=== Ներկա կարգավիճակը ===
Ներկայումս այս շենքում է գտնվում Վիլլա Դելենդա հյուրանոցը։ Շենքի արտաքին տեսքն ամբողջովին պահպանվել է, իսկ ներքին տեսքը՝ մասամբ։
Մուտքի մոտ կա տեղեկատվական վահանակ, որի վրա երեք լեզվով ներկայացված է Մնացականյան եղբայրների տոհմի պատմությունն ու շենքի կառուցման մանրամասները։


== Պատկերադարան ==

		
		
		
		
		


== Ծանոթագրություններ ==


== Արտաքին հղումներ ==
«Երևան» ծրագիր Archived 2014-09-01 at the Wayback Machine.
Հին Երևանի առևտրական դասը
Օպարա (գետ)

Օպարա  (ռուս.՝ Опара ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կիլտովկա գետի ափին։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 03020200212103000022699
Հիդրոլոգիական ուսումնասիրությունների կոդը - 103002269
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կարեն Բաբայան (այլ կիրառումներ)

Կարեն Բաբայան անունը կարող է վերաբերել հետևյալ անձանց.

Կարեն Բաբայան
Կարեն Բաբայան (մաշկավեներաբան)
Դիք Ջինիլիքյանդ

Դիք Ջինիլիքյանդ, լեռնագագաթ Փոքր Կովկաս լեռնահամակարգում, Գյոզալդարաի լեռնաշղթաի արևելյան ծայրում, այժմյան Սանդուխտասար լեռնագագաթի մոտ, Սևանա լճից հյուսիս-արևելք։ Հիշատակում է Ղևոնդ Ալիշանը։


== Ծանոթագրություններ ==
Օրդովկա (գյուղ, Նովովոդոլաժսկի շրջան)

Անվան այլ կիրառումների համար տե՛ս՝ Օրդովկա (այլ կիրառումներ)Օրդովկա (ուկրաիներեն՝ Ордівка), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Օրդովկա գյուղում բնակվում էր 113 մարդ։ Բնակավայրը զբաղեցնում է 0,28 կմ² տարածք։ Բնակչության խտությունը կազմում էր 403,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օիսու

Անվան այլ կիրառումների համար տե՛ս՝ Օիսու (այլ կիրառումներ)Օիսու (էստ․՝ Oisu), գյուղական ավան Էստոնիայի Յարվամաա նահանգի Տյուռի շրջանում։
2011 թվականի տվյալներով գյուղական ավանում բնակվում էր 319 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Զարաբխանա (ձորահովիտ)

Զարաբխանա, ձորահովիտ Հայկական լեռնաշխարհում՝ Կաղզվանի շրջանում՝ Արաքսի աջ կողում՝ համանուն գետակի հովտում։


== Ծանոթագրություններ ==
Յուրիևկայի շրջան

Յուրիևկայի շրջան (ուկրաիներեն՝ Юр'ївський район), շրջան Ուկրաինայի Դնեպրոպետրովսկի մարզում։
Ստեղծվել է 1991 թվականին։ Վարչական կենտրոնը՝ Յուրիևկա։


== Աշխարհագրություն ==
Շրջանի տարածքի մակերեսը կազմում է 900 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 15773 մարդ։ Բնակչության խտությունը կազմում էր 17,53 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Սուխոդոլի (գյուղ, Վլադիմիր-Վոլինի շրջան)

Սուխոդոլի (ուկրաիներեն՝ Суходоли), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1570 թվականին։
2001 թվականի տվյալներով Սուխոդոլի գյուղում բնակվում էր 964 մարդ։ Բնակավայրը զբաղեցնում է 2691 կմ² տարածք։ Բնակչության խտությունը կազմում էր 358,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հովհարով աղջիկը (նկար, Գևորգ Գրիգորյան)

Անվան այլ կիրառումների համար տե՛ս՝ Հովհարով աղջիկը (այլ կիրառումներ)«Հովհարով աղջիկը», ՀԽՍՀ վաստակավոր նկարիչ Ջիոտտոյի` Գևորգ Գրիգորյանի 1926 թվականին ստեղծած կտավը։ Ցուցադրվում է Հայաստանի ազգային պատկերասրահի մասնաճյուղ Գևորգ Գրիգորյանի (Ջիոտտո) արվեստանոց-թանգարանում։


== Նկարագրություն ==
«Հովհարով աղջիկը» նկարը համարվում է 1920-ական թվականների հայ կերպարվեստի լավագույն նմուշներից մեկը։ Նկարիչը հարթապատկերային եղանակով ոսկեգույն դեղինի և օքրայի նուրբ համադրումով ազատորեն օգտվելով ժամանակի արևմտյան ու ռուսական գեղանկարչության տարածված ոճերից՝ հասել է հետաքրքիր գեղարվեստական արդյունքի։ Կուբիզմի, Սեզանի, երբեմն նաև Պիկասոյի կտավների տարրերը Նիկո Փիրոսմանիի ազատ ձևերի հետ համադրելով՝ նկարիչը հասել է այնպիսի ինքնատիպության, որն առանձնանում է խորհրդային արվեստի համայնապատկերի վրա։


== Տես նաև ==
Գևորգ Գրիգորյանի (Ջիոտտո) արվեստանոց-թանգարան
Հայաստանի ազգային պատկերասրահ


== Ծանոթագրություններ ==


== Արտաքին հղումներ ==
Գևորգ Գրիգորյանի (Ջոտտո) արվեստանոց-թանգարան
Գորնիե Կլյուչի

Գորնիե Կլյուչի (ռուս.՝ Горные Ключи), քաղաքատիպ ավան Ռուսաստանի Պրիմորիեի երկրամասի Կիրովսկի շրջանի կազմում։
Բնակչությունը 2012 թվականին գրանցված տվյալներով կազմում էր 4546 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զակինթոս (այլ կիրառումներ)

Զակինթոս, կարող է վերաբերել՝

Զակինթոս՝ Հունաստանին պատկանող կղզի Հոնիական ծովում։
Զակինթոս՝ քաղաք համանուն կղզու վրա։
Զակինթոս՝ ազգային պարկ, որը ներառում է Զակինթոս կղզին և շրջակա ծովային միջավայրը։
Զակինթոս` առաջին մակարդակի վարչատարածքային միավոր Հունաստանում։
Հայ կանանց միջազգային միավորում

«Հայ կանանց միջազգային միավորում» (AIWA), հայ կանանց ոչ քաղաքական միություն, որը հիմնվել է 1991 թվականին, ԱՄՆ-ում (Բոստոն)։ Միավորման առաքելությունն է համախմբել աշխարհի տարբեր երկրների հայ կանանց, նպաստել նրանց իրավունքների պաշտպանությանը, ձեռնարկատիրական ոլորտում նրանց ներգրավմանը, Հայաստան-սփյուռք կապերի զարգացմանը։


== Պատմություն ==
«Հայ կանանց միջազգային միավորումը» հիմնվել է ԱՄՆ-ի Բոստոն քաղաքում, 1991 թվականին` Եվա Մեձորյանի, Բարբարա Մերգուերյանի և Օլգա Պրուդյանի կողմից։ Այն շահույթ չհետապնդող կազմակերպություն է։ Միավորումն իրականացնում է առողջապահությանը, կրթությանը, գիտությանը, մշակույթին, բնապահպանությանը նվիրված մի շարք ծրագրեր, այն դրամաշնորհներ է տրամադրում հայազգի ուսանողուհիներին՝ կանանց իրավունքների պաշտպանության առողջապահության, հումանիտար գիտությունների, մաթեմտիկայի, ճարտարապետության, ճարտարագիտության, տեղեկատվական տեխնոլոգիաների ոլորտներում։
«Հայ կանանց միջազգային միավորումը» գրասենյակներ ունի ՀՀ-ում, ԼՂՀ-ում, Մոսկվայում, Սանկտ Պետերբուրգում, Լիբանանում, Մեծ Բրիտանիայում, Արգենտինայում, Սան Ֆրանցիսկոյում, Լոս Անջելեսում։ Կազմակերպությունը նաև անցկացնում է համահայկական համաժողովներ։


== Ծանոթագրություններ ==
Իսրիթի

Իսրիթի (վրաց.՝ ისრითი), գյուղ Վրաստանում։ Գտնվում է Իմերեթի մարզի Վանի շրջան‎‎ում։


== Դիրք ==
Գյուղը գտնվում է ծովի մակարդակից 170 մետր բարձրության վրա։ Շրջկենտրոն Վանից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 654 մարդ։


== Ծանոթագրություններ ==
Բոդուեն

Բոդուեն (հոլ.՝ Boudewijn; ֆր.՝ Baudouin, սեպտեմբերի 7, 1930(1930-09-07)[…], Լակեն, Բրյուսել, Բելգիա - հուլիսի 31, 1993(1993-07-31)[…], Մոտրիլ), Բելգիայի թագավոր, ով կառավարել է 1951 թվականի հուլիսի 17-ից մինչև 1993 թվականի հուլիսի 31-ը։ Լեոպոլդ III-ի և Աստրիդ Շվեդացու ավագ որդին է։ Դպրոցական տարիքում ապրել է Շվեյցարիայում։
Լեոպոլդ III-ը իր ձախողումից հետո հրաժարվեց գահից և այն հանձնեց իր քսանամյա որդուն։ Խուան Կառլոս I Բուրբոնի հետ միասին 20-րդ դարի ամենաակտիվ միապետներից մեկն էր համայն Եվրոպայում։ Նրան փոխարինել է իր կրտսեր եղբայր Ալբերտ II-ը։
Բոդուենի ամբողջական անունն էր Բոդուեն Ալբերտ Չառլս Լեոպոլդ Ակսել Գուստավ դե Բելգիկ


== Վերելքը դեպի գահին ==
Բոդուենը Նապոլեոն Բոնապարտի կնոջ Ժոզեֆիանայի ուղղակի սերունդներից է։ Նա ծնվել է Ստույվենբերգ ամրոցում, Լակենի մոտակայքում, Բրյուսել, Բելգիա, 1930 թվականին։ Նա Լեոպոլդ III-ի և Աստրիդ թագուհու որդին է։ Նրա հայրը գահ է բարձրացել Բելգիայում 1934 թվականին։ Բոդուենի մայրը մահացել է ավտովթարից 1935 թվականին։
Լեոպոլդ III-ը երկրորդ անգամ ամուսնացել է 1941 թվականին Մարի Լիլիան Բիլսի հետ, ով անգլիայում ծնված Բելգիայի քաղաքացի էր։ Բոլորը քննադատեցին Լեոպոլդին, եբ նա անձնատուր եղավ Նացիստական Գերմանիային Երկրորդ համաշխարհային պատերազմի ժամանակ, սակայն միջազգային համաժողովը արդարացրեց նրան պատերազմից հետո։ Այնուամենայնիվ քննադատությունները բերեցին նրան, որ Լեոպոլդը հրաժարվեց գահից։
Լեոպոլդ III-ը դիմաց Բելգիայի կառավարությանը և խորհրդարանին ճանաչել որպես թագավոր իր որդուն, արքայազն Բոդուենին, ով սահամանդրության վրա երդվեց Բելգիայի խորհրդարանում 1950 թվականի օգոստոսի 11-ին։ Նա դարձավ Բելգիայի հինգերորդ թագավորը, ով երդվում էր սահմանադրության վրա։ Նա պաշտոնապես դարձավ Բելգիայի թագավոր 1951 թվականի հուլիսի 17-ին, հոր հրաժարականից մեկ օր հետո։


== Ամուսնություն ==
Բոդուենը ամուսնացավ 1960 թվականի դեկտեմբերի 15-ին Բրյուսելում Դոնա Ֆաբիոլա դե Մորա ի Արագոնի հետ։ Նրանք երեխաներ չունեցան, թագուհու բոլոր հինգ հղիությունները ընդհատվեցին։


== Ծանոթագրություններ ==
Լոս Բառիոս

Լոս Բառիոս (իսպաներեն՝ Los Barrios), ոչ մեծ քաղաք և համայնք Իսպանիայի հարավում, Անդալուսիայի մաս հանդիսացող Կադիս պրովինցիայի Կամպո դե Խիբրալթար շրջանում։ Քաղաքի անվանումը, իսպաներենից բառացի թարգմանած, նշանակում է շրջան, շրջակայք։ Զբաղեցնում է 332 կմ² տարածք։ Բնակչության թվաքանակը 2010 թվականի տվյալներով եղել է 22 587 մարդ։ Պրովինցիայի վարչական կենտրոնից՝ Կադիս քաղաքից հեռավորությունը 131 կիլոմետր է։
Բնակավայրի հովանավորը սուրբ Իսիդրո Լաբրադորն է։


== Պատմություն ==
Թեև Լոս Բառիոսի շրջակայքում առաջին բնակավայրերը հիմնվել են դեռ նախապատմական ժամանակներում, քաղաքն ինքը հիմնադրվել է 1704 թվականին։ Այն բանից հետո, երբ իսպանական ժառանգության համար պատերազմող անգլո-հոլանդական զորքերը գրավել են Ջիբրալթարը, վերջինիս իսպանացի բնակիչերը, փրկություն որոնելով, ապաստանել են գոյություն ունեցող Սան Իսիդրո անապատ - մենաստանում։
Փախստականների ժամանակավոր ճամբարը հետագայում վերածվել է մշտական բնակավայրի; 1717 թվականին բնակիչներին կարգադրվել է համախմբվել Լոս Բառիոսում կամ հարևանությամբ գտնվող Ալխեսիրաս և Սան Ռոկե համայնքներում։ Այդ երեք համայնքները մեկ միասնական վարչություն են ունեցել, որ գտնվել է Սան Ռոկեում։ Այդպես շարունակվել է մինչև 1756 թվականը, երբ դրանք առանձնացել են։
Լոս Բառիոսը, նախքան ֆրանկոյականների իշխանության գլուխ անցնելը, հիմնականում եղել է գյուղատնտեսական ու ձկնորսական բնակավայր։ 1930-ական թվականների վերջերից գլխավորապես ուշադրությունը նվիրվել է արդյունաբերության զարգացմանը։ Ներկայումս հենց միայն ջերմաէլեկտրակայանում աշխատում է ավելի քան 200 մարդ։
Լոս Բառիոսից է սկսվում Autovía A-381 մայրուղին, որ հայտնի է «Ցլի երթուղի» անվանումով, քանի որ անցնում է ցլաբուծական բազմաթիվ ագարակների կողքով։


== Անվանի բնակիչներ ==
Խուան Չամիզո - քահանա, Անդալուսիայի օմբուդսմեն (մարդու իրավունքների պաշտպան)
Խուան Կառլոս Էրեդիա, մականունը՝ "El Porrúo" - բոդիբիլդեր, ճանաչվել է Իսպանիայի ուժեղագույն մարդ
Անտոնիո Մորենո - դերասան


== Արտաքին հղումներ ==
Mirador Hoyo de Don Pedro en el término municipal de Los Barrios
Patrimonio cultural de Los Barrios en la Guía Digital del Patrimonio Cultural de Andalucía. Instituto Andaluz del Patrimonio Histórico
Պաշտոնական կայքէջը
Լոս Բառիոսի համայնքապետարան
Los Barrios Sistema de Información Multiterritorial de Andalucía
Blog de Edu Villegas Portero que fue de la U.D. Los Barrios.
[1]


== Ծանոթագրություններ ==


== Պատկերասրահ ==
Ռասուլան

Ռասուլան, գյուղ Արևմտյան Հայաստանում, Վանի վիլայեթի Աղբակի գավառակում։ Գտնվում էր Ադամակերտ քաղաքից 5-6 կմ հարավ-արևելք։


== Բնակչություն ==
XX դարի սկզբին ուներ 40 տուն հայ և քուրդ բնակիչ։


== Պատմամշակութային կառույցներ ==
Ռասուլանն ուներ հին հայկական գերեզմանոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մարմնի և հոգու մասին

Մարմնի և հոգու մասին (հունգ.՝ Testről és lélekről), ռեժիսոր Իլդիկո Էնյեդիի 2017 թվականին նկարահանած ֆիլմը։ Ֆիլմի պրեմիերան կայացել է 2017 թվականին Բեռլինի 67-րդ միջազգային կինոփառատոնի ժամանակ, որտեղ ֆիլմն արժանացել է մրցութային ծրագրի գլխավոր մրցանակին, ինչպես նաև Կինոմամուլի միջազգային ֆեդերացիայի և էկումենիկ ժյուրիի մրցանակներին։ Ֆիլմի Երևանյան պրեմիերան կայացել է 2017 թվականին Ոսկե ծիրան կինոփառատոնի ժամանակ։


== Սյուժե ==
Երկու ինտրովերտ մարդ պատահականորեն  պարզում են, որ ամեն գիշեր նրանք տեսնում են նույն երազը։ Նրանք շփոթված են, թերահավատ, մի քիչ վախեցած։ Երբ նրանք տատանվելով ընդունում են այս տարօրինակ զուգադիպությունը, փորձում են օրը ցերեկով կրկնել այն, ինչ  տեղի է ունենում իրենց երազում։


== Դերերում ==
Ալեքսանդրա Բորբեյ
Գեզա Մորչանի
Ռեկա Տենկի
Զոլտան Շնայդեր
Էրվին Նադ
Իտալա Բեկեշ
Տամաշ Յորդան
Էվա Բատա
Պալ Մաչաի


== Նկարահանող խումբ ==
Պրոդյուսեր (ներ)՝ Մոնիկա Մեչ, Անդրաշ Մուհի, Էռնյո Մեշտերհազի
Ռեժիսոր՝ Իլդիկո Էնյեդի
Սցենարի հեղինակ՝	Իլդիկո Էնյեդի
Օպերատոր՝ Մատե Հերբաի
Նկարիչ՝ Իմոլա Լանգ
Երաժշտությունը՝ Ադամ Բալաժ
Հնչյունային ձևավորող՝ Պետեր Լուկաշ
Մոնտաժող՝ Կարոյ Սալաի


== Մրցանակներ ==
«Ոսկե արջ» մրցանակ
Կինոմամուլի միջազգային ֆեդերացիայի մրցանակ
Էկումենիկ ժյուրիի մրցանակ
Berliner Morgenpost օրաթերթի ընթերցողների մրցանակ


== Ծանոթագրություններ ==


== Արտաքին հղումներ ==
«Մարմնի և հոգու մասին»(անգլ.) ֆիլմը Internet Movie Database կայքում
«Մարմնի և հոգու մասին»(անգլ.) ֆիլմը Rotten Tomatoes կայքում
Ալեքսանդր Արեշչենկո

Ալեքսանդր Վալենտինովիչ Արեշչենկո (հունիսի 15, 1986(1986-06-15), Լուգանսկ, Ուկրաինական ԽՍՀ, ԽՍՀՄ), ուկրաինացի շախմատիստ, գրոսմայստեր (2002).
Մինչև 14 տարեկան տղաների աշխարհի չեմպիոն (2000)։ Ուկրաինայի հավաքականի կազմում մինչև 18 տարեկանների Եվրոպայի չեմպիոն (2000, 2001)։ Տղամարդկանց Ուկրաինայի չեմպիոն (2005), Եվրոպայի թիմային առաջնությունում՝ անհատական հաշվով, պահեստային տախտակ վրա, բրոնզե մրցանակակիր (2007), աշխարհի թիմային առաջնության բրոնզե մրցանակակիր (2011)։ Մի շարք միջազգային մրցաշարերի հաղթող։ Ալեքսանդր Արեշչենկոն Լուգանսկի Տարաս Շևչենկոյի անվան ազգային մանկավարժական համալսարանի շրջանավարտ է։


== Ելույթներ Ուկրաինայի հավաքականի կազմում ==


== Գործակցի փոփոխությունները (2000-2013) ==


== Ծանոթագրություններ ==


== Արտաքին հղումներ ==
Ալեքսանդր Արեշչենկոյի անձնական քարտը 365chess.com կայքում
Ալեքսանդր Արեշչենկոն աշխարհի թիմային առաջնությունում
Ալեքսանդր Արեշչենկոն Եվրոպայի թիմային առաջնությունում
Կամիշովկա (Տրեշևկայի վտակ)

Կամիշովկա (ռուս.՝ Камышовка), գետ Ռուսաստանում, հոսում է Վորոնեժի մարզում։


== Աշխարհագրություն ==
Գետաբերանը տեղակայված է Տրեշևկա գետի ձախ ափում՝ 9 կմ հեռավորության վրա։ Գետի երկարությունը 17 կմ է, ավազանի տարածքը 91,2 կմ2 է։ Ակունքը սկսվում է Չիստայա Պոլյանա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010100812107000002303
Հիդրոլոգիական ուսումնասիրությունների կոդը - 107000230
Ավազանի կոդը - 05.01.01.008
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ավեյրու

Անվան այլ կիրառումների համար տե՛ս՝ Ավեյրու (այլ կիրառումներ)Ավեյրու (պորտ.՝  Aveiro [aˈvɐiɾu]), քաղաք Պորտուգալիայում։ Բնակչության թիվը քաղաքում կազմում է 57 հազար մարդ, 73 հազար մարդ կենտրոնական հատվածում։ Հին վարչականորեն բաժանմամբ այն գտնվել է Բեյրա Լիտորալում։


== Աշխարհագրություն ==
Քաղաքը գտնվում է 220 կմ Պորտուգալիայից դեպի հյուսիս՝ Լիսաբոն քաղաքում և գտնվում է Ատլանտյան օվկիանոսի ափին, և 58 կմ Պորտուից դեպի հարավ։

Դեպի հյուսիս — Մուրտոզա շրջանից
Դեպի հյուսիս արևելք — Ալբերգարիա-ա-Վելյա շրջանից
Դեպի արևելք — Ագեդա շրջանից
Դեպի հարավ արևելք — Վագուշ, Իլյավու շրջանից
Դեպի հարավ — Օլիվեյրա-դու-Բայրու շրջանից
Դեպի հյուսիս արևմուտք — Ատլանտյան օվկիանոսից


== Պատմություն ==
Քաղաքը առաջին անգամ հիշատակվել է 956 թվականին` լատիներենով՝ «Aviarium»: Քաղաքի իրավունքները ստեղծվել են 1515 թվականին։ 16-18-րդ դարերում քաղաքը վերանվանվեց դուքսերի կողմից և կոչվեց Ավեյրու։


== Շրջանները ==
Արադաշ
Կասսիյա
Էյրոլ
Էյշու
Էժգեյրա
Գլորիա
Նարիշ
Նոսսա-Սինյորա-դե-Ֆատիմա
Օլիվեյրինյա
Ռեկեյշու
Սան-Բերնարդո
Սան-Ժիստոնու
Սանտա-Խուանա
Վերա-Կրուշ


== Արտաքին հղումներ ==
Ավեյրու բնակավայրի պաշտոնական կայքը
Ադլջավազ (քրդական ձորապետություն)

Անվան այլ կիրառումների համար տե՛ս՝ Ադլջավազ (այլ կիրառումներ)Ադլջավազ, քրդական ձորապետություն Արևմտյան Հայաստանում, Վանա լճից հյուսիս։ 18-րդ դարում մտնում էր Բիթլիսի քրդական իշխանության մեջ, որի հետ միասին վերացվեց 19-րդ դարի երկրորդ կեսերին։


== Ծանոթագրություններ ==
Օլիվիա Ջորդան

Օլիվիա Ջորդան Թոմաս (անգլ.՝ Olivia Jordan Thomas, սեպտեմբերի 28, 1988(1988-09-28), Թալսա), ամերիկացի ֆոտոմոդել և դերասանուհի։ «Միսս ԱՄՆ 2015» գեղեցկության մրցույթի հաղթող։ «Միսս Տիեզերք 2015» մրցույթի մասնակից։ «Միսս Աշխարհ 2013» մրցույթում ներկայացրել է նաև ԱՄՆ-ը։ 


== Կենսագրություն ==
Օլիվիա Թոմասը ծնվել և մեծացել է Օկլահոմա նահանգի Թալսա քաղաքում։ Նրա ծնողները՝ Բոբ և Ջիլ Թոմասներն են, հայրը ուսանողական տարիներին Թալսայի համալսարանի ֆուտբոլային թիմի խաղացող էր։ Օլիվիան սովորել է Թալսի եպիսկոպոս Քելիի ավագ դպրոցում, որտեղ եղել է աշակերտական խորհրդի անդամ, թենիսի թիմի անդամ և չիրլիդերների թիմի ավագը։ Դպրոցն ավարտելուց հետո ընդունվել Է Բոստոնի համալսարան։
Համալսարանում ուսանելու ժամանակ նա աշխատել է որպես ֆիթնես-հրահանգիչ և անձնական մարզիչ, այդ ժամանակ էլ հայտնվել է «Գիրուկը ռինգում» և «Թեդ» ֆիլմերի նկարահանումների ժամանակ, որտեղ նկարահանվել է էպիզոդիկ դերերում։ 2011 թվականի մայիսին նա ավարտել է համալսարանը բժշկական գիտությունների բակալավրի աստիճանով, այնուհետև տեղափոխվել Լոս Անջելես՝ մոդել և դերասանուհի դառնալու նպատակով։
Երբ Օլիվիան փորձում էր դառնալ կինոդերասանների գիլդիայի անդամ, նա իմացավ, որ ոմն Օլիվիա Թոմաս արդեն գրանցված է այնտեղ, այդ պատճառով սկսեց օգտագործել միջին անունը ազգանվան փոխարեն և հայտնի դարձավ որպես Օլիվիա Ջորդան։
2013 թվականին Ջորդանը մասնակցել է «Միսս Կալիֆորնիա ԱՄՆ» գեղեցկության մրցույթին, որտեղ զբաղեցրել է երկրորդ տեղը։ Նույն թվականին նա ԱՄՆ-ին ներկայացրել է «Միսս Աշխարհ» մրցույթում, որտեղ ընդգրկվել է առաջին քսանյակում։ 2015 թվականին Ջորդանը հաղթել է «Միսս Օկլահոմա» մրցույթում և նույն թվականին հաղթել «Միսս ԱՄՆ» մրցույթում, որը տեղի է ունեցել Բաթոն Ռուժում։
Ջորդանը նկարահանվել է Cosmopolitan, Shape ամսագրերի և Ճապոնական Vogue տարբերակի համար։ 2015 թվականին նա մասնակցել է նորաձևության ցուցադրությանը։ Շերի Հիլը Նյու Յորքի նորաձևության շաբաթվա շրջանակներում։
Օլիվիան Children of the Night կազմակերպության ակտիվ անդամ է, որը պայքարում է մանկական մարմնավաճառության դեմ ԱՄՆ-ում, և Alzheimer's Association-ը, որի համար նա 2015 թվականին օգնել է 1,3 միլիոն դոլար հավաքել։
Ջորդանը նաև փոքր դերեր է կատարել «Ջոբս։ Գայթակղության կայսրություն», «Ժամանակի մեքենա ջակուզիում 2» ֆիլմերում և «Առաջին աստիճանի սպանություն» սերիալում։


== Ֆիլմագրություն ==


== Ծանոթագրություններ ==


== Արտաքին հղումներ ==
Օլիվիա Ջորդան Internet Movie Database կայքում
Ուտի

Ուտի (ռուս.՝ Уты), գյուղ Ռուսաստանի Խակասիա հանրապետության Բեյսկի շրջանի կազմում։
Բնակչությունը 2003 թվականին գրանցված տվյալներով կազմում էր 273 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրասնայա Գորկա (Ապշերոնսկի շրջան)

Անվան այլ կիրառումների համար տե՛ս՝ Կրասնայա ԳորկաԿրասնայա Գորկա (ռուս.՝ Красная Горка), խուտոր Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժերնել

Ժերնել (ֆր.՝ Gernelle), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 343 մարդ, բնակչության խտությունը` 71.01 մարդ/կմ²։ Բնակավայրը զբաղեցնում է 4.83 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 100 կմ հյուսիս, Շառլվիլ Մեզիեր քաղաքից 8 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 235 աշխատունակ (15-64 տարեկան) բնակիչ, որոնցից ակտիվ էին 183-ը, իսկ ոչ ակտիվները` 52։ Ակտիվության ցուցանիշը կազմում է 77,9 %։ 183 աշխատունակ մարդկանցից աշխատել է 169 անձ (95 տղամարդ և 74 կին)։ Գործազուրկ են եղել 14 անձ (1 տղամարդ և 13 կին)։ 52 անաշխատունակներից 18-ը եղել են աշակերտներ կամ ուսանողներ, 21-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գյունեյ Փոքր

Գյունեյ Փոքր, Գյունե Փոքր, լեռ Ախալքալաքի սարահարթում, Ախալքալաքից հարավ, Սուլդա գյուղից հյուսիսարևելյան կողմում։


== Ծանոթագրություններ ==
Կուզնեչիխա (Կոսմայի վտակ)

Անվան այլ կիրառումների համար տե՛ս՝ Կուզնեչիխա (այլ կիրառումներ)
Կուզնեչիխա  (ռուս.՝ Кузнечиха), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կոսմա գետի ձախ ափին՝ 27 կմ հեռավորության վրա։ Գետի երկարությունը 69 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03050300212103000079417
Հիդրոլոգիական ուսումնասիրությունների կոդը - 103007941
Ավազանի կոդը - 03.05.03.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մոնոկին

Մոնոկին, ցիտոկինների տեսակ, որոնք արտադրվում են մոնոցիտների և մակրոֆագերի կողմից։
Որոշ մոնոկիններ ՝

Ինտերլեյկին 1 են
TNF բջիջներ են
Ալֆա և Բետա Ինտերֆերոն են
CSF գլիկոսպիտակուցներ են


== Գործառույթ ==
Մոնոկինները առաջանում են մակրոֆագերից, քեմոտաքսիսի ժամանակ կարող են ձգել նեյտրոֆիլային գրանուլոցիտներին։


== Տես նաև ==
Լիմֆոկին


== Աղբյուրներ ==
Julius M. Cruse, Robert Edwin Lewis (ապրիլի 20, 2009)։ Illustrated dictionary of immunology։ CRC Press։ էջեր 208–։ ISBN 978-0-8493-7987-1։ Վերցված է ապրիլի 24, 2011
Կադոմի

Կադոմի (ռուս.՝ Кадомы), գյուղ Ռուսաստանի, Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (302501-302600)

Աստերոիդների ցանկ (302401-302500)  • Աստերոիդների ցանկ  • Աստերոիդների ցանկ (302601-302700)
 Աստերոիդների ցանկ (302401-302500)  • Աստերոիդների ցանկ  • Աստերոիդների ցանկ (302601-302700)
Պրիվոլնի (գյուղ, Իզմալկովսկի շրջան)

Անվան այլ կիրառումների համար տե՛ս՝ Պրիվոլնի (այլ կիրառումներ)Պրիվոլնի (ռուս.՝ Привольный), գյուղ Ռուսաստանի Լիպեցկի մարզի Իզմալկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պաոլո Ջենովեզե

Պաոլո Ջենովեզե (իտալերեն՝ Paolo Genovese, օգոստոսի 20, 1966(1966-08-20), Հռոմ, Իտալիա), իտալացի կինոռեժիսոր և սցենարիստ։ Բազմաթիվ կինոմրցանակների  դափնեկիր։


== Կենսագրություն ==
Ծնվել է Հռոմում։ Էկանոմիկայի և բիզնեսի ֆակուլտետն ավարտելուց հետո Ջենովեզեն իր կարիերան սկսել է  McCann Erickson-ում, նկարահանելով ավելի քան  հարյուր գովազդային հոլովակներ և շահելով մի քանի մրցանակ։ 1998 թվականին նա սկսել է համգործակցել Լուկա Միներայի հետ, որի արդյունքում նկարահանել է մի քանի կարճամետրաժ ֆիլմեր, և իր  ռեժիսորական դեբյուտը՝ «Նեապոլյան հմայք» ֆիլմը։
2010 թվականին Ջենովեզեն կատարել է իր մենակատարային դեբյուտը՝ «Անչափահասները» կատակերգությունը, որտեղ գլխավոր դերերը մարմնավորել են Ռաուլ Բովան, Բարբորա Բոբուլովան, Ամբրա Անջոլինին 2016 թվականին Ջենովեզեյի «Կատարյալ անծանոթները» ֆիլմը ազգային և միջազգային փառահեղ հաջողություն ունեցավ, ստանալով «Դավիդ դի Դոնաթելլոյի» երկու մրցանակ, «Արծաթե ժապավեն» երեք մրցանակ և մի քանի մրցանակներ արտասահմանյան կինոփառատոններին։ Համաշխարհային վարձույթում հավաքվել է ավելի քան 20 միլիոն ԱՄՆ դոլար։


== Ֆիլմագրություն ==
Նեապոլյան հմայք (2002)
Ինքնապատասխանիչում նամակներ չկան  (2005)
Ճանապարհորդություն դեպի Իտալիա – ճշմարիտ  պատմություն  (2007)
Գիշեր երկուսի համար (2008)
Սանտա Կլաուսի  հրոսակախումբը  (2010)
Անչափահասները (2011)
Անչափահասները 2։ Ճանապարհորդություն (2012)
Կատարյալ ընտանիք (2012)
Ամեն ինչում Ֆրոյդն է  մեղավոր (2014)
Դու եղել ես լուսնի վրա (2015)
Կատարյալ անծանոթներ (2016)
Հանդիպման վայրը (2017)


== Ծանոթագրություններ ==


== Արտքին հղումներ ==
Паоло Дженовезе: «Я стараюсь раскрыть в персонажах универсальные чувства и эмоции»
Ասլիբեկյան

Ասլիբեկյան, հայկական ազգանուն։


== Ազգանունը կրողներ ==
Անուշ Գագիկի Ասլիբեկյան (1981), թատերագետ, արձակագիր, դրամատուրգ։
Սուրեն Մելքոնի Ասլիբեկյան (1900-ական թթ.-1937), կինոսցենարիստ։


== Ծանոթագրություններ ==
Իլիմկա

Իլիմկա (ուկրաիներեն՝ Іллімка), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Իլիմկա գյուղում բնակվում էր 137 մարդ։ Բնակավայրը զբաղեցնում է 0,429 կմ² տարածք։ Բնակչության խտությունը կազմում էր 319,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հակակուի պատմության և մշակույթի անշարժ հուշարձանների ցանկ (Հադրութի շրջան)

Այս հոդվածը ներկայացնում է Արցախի Հանրապետության Հադրութի շրջանի Հակակու գյուղի պատմության և մշակույթի հուշարձանների ցանկը։ Ցանկում ներառված է ընդամենը 11 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Չեռնոբիլ։ Մեկուսացման գոտի

«Չեռնոբիլ։ Մեկուսացման գոտի» (ռուս.՝ Чернобыль. Зона отчуждения), ռուսական միստիկական բազմասերիանոց ֆիլմ։ Արտադրված է «Սինելաբ փրոդաքշն» ընկերության կողմից։ Ցուցադրվում է ռուսական «ТНТ» հեռուստաալիքով։ Հեռուստասերիալի գործողությունները տեղի են ունենում Չեռնոբիլի ատոմակայանի մեկուսացման գոտում։ Հանդիսանում է առաջին գեղարվեստական բազմասերիանոց ֆիլմը, որի նկարահանումները մասամբ իրականացվել են Պրիպյատ ուրվական քաղաքում։ Ֆիլմը պատմում է հինգ ընկերների մասին, ովքեր ուղևորվում են չեռնոբիլյան գոտի՝ նրանցից մեկի գողացված գումարը ետ բերելու նպատակով։ Տեղ հասնելուն պես երիտասարդները գիտակցում են, որ Գոտին լի է առեղծվածներով և վտանգներով։
Ֆիլմի պրեմիերան կայացել է 2014 թվականի հոկտեմբերի 13-ին։
2014 թվականի հոկտեմբերի 20-ին հայտարվում է սերիալի երկրորդ եթերաշրջանի նկարահանման մասին։ Երկրորդ եթերաշարջանը նախորդի պես կունենա 8 սերիա։ Նոր եթերաշրջանի պրեմիերան կկայանա 2017-18 հեռուստատեսային եթեթրաշրջանում։


== Սյուժե ==
Պաշա անունով երիտասարդի բնակարանից համացանցային պրովայդեր ձևացած մի անձնավորություն գողանում է 8 միլիոն Ռուսական ռուբլի։ Պաշան և ընկերները շուտով պարզում են, որ գողն ուղևորվում է Պրիպյատ ուրվական քաղաք։ Գումարը ետ բերելու նպատակով Պաշան ընկերների հետ ճանապարհ է ընկնում դեպի Չեռնոբիլ։ Առաքելության ժամանակ երիտասարդներին է միանում Պրիպյատի նախկին բնակչուհի Անյան։


== Դերերում ==
Կոնստանտին Դավիդով՝ Պաշա, 18-ամյա մոսկվացի երիտասարդ, ով ընկերների հետ ուղևորվում է դեպի Պրիպյատ՝ տանից գողացված գումարը ետ բերելու համար։
Սերգեյ Ռոմանովիչ՝ Լյոխա, Պաշայի մոտ ընկերը, ով հաճախ ահաբեկում է խմբի անդամ Գոշային և կատակում խիստ անհարմար իրավաճակների ժամանակ։ Նաստյայի զուգընկերն է։
Վալերիա Դմիտրևա՝ Նաստյա, Լյուխայի զուգընկերուհին, ով հաճախ է զայրանում սիրելիի ոչ պատշաճ կատակների վրա։
Անվար Խալիլուլաև՝ Գոշա, խելացի, սակայն վախկոտ պատանի։ Պրիպյատ ուղևորվելու համար երիտասարդները որոշում են օգտագործել Գոշայի պապի «ԳԱԶ-3110» մակնիշի ավտոմեքենան։
Քրիստինա Կազնինսկայա՝ Անյա, մինչև Չեռնոբիլի ատոմակայանի վթարը ընտանյոք բնակվել է Պրիպյատում։ Որոշում է միանալ խմբին՝ պարզելու ավագ քրոջ մահվան պատճառը։


== Ծանոթագրություններ ==


== Արտաքին հղումներ ==
Էջը ТНТ հեռուստաալիքի պաշտոնական կայքում (ռուս.)
Հեռուստասերիալի գնահատականը «film.ru» կայքում (ռուս.)
Կինոաշուն 2010

Ազգային կինոյի «Կինոաշուն» առաջին փառատոն, անցկացվել է Երևանում և Հայաստանի մարզերում 2010 թվականի հոկտեմբերի 11-ից նոյեմբերի 10-ը։


== Պատմություն ==
Ազգային կինոյի «Կինոաշուն» առաջին փառատոնն անցկացվել է Երևանում և Հայաստանի մարզերում 2010 թվականի հոկտեմբերի 11-ից նոյեմբերի 10-ը։ Փառատոնը բացվել է Արտավազդ Փելեշյանի «Մենք» ֆիլմով, որը ցուցադրվել է Մոսկվա կինոթատրոնում։
Փառատոնի շրջանակներում Հայաստանի տարբեր կինոսրահներում, ինչպես նաև` Սիրահարների այգում և Կասկադ համալիրում ցուցադրվել են տարբեր տարիների և ժանրերի 100-ից ավելի հայկական ֆիլմեր։ Ֆիլմերը ցուցադրվել են չորս շրջաններում և 12 զորամասերում։ Փառատոնի ընթացքում նաև անցկացվել են հայկական կինոյի գործիչներին նվիրված հոբելյանական միջոցառումներ, կլոր սեղաններ և սեմինարներ։ Ծրագրի շրջանակներում ներկայացվել են ինչպես ժամանակակից, այնպես էլ` խորհրդային տարիներին նկարահանված հայկական արտադրության ֆիլմեր։ Երևանի այն ժամանակվա քաղաքապետ Գագիկ Բեգլարյանն ուղերձ է հղել փառատոնին, որում ասվում էր, որ «Կինոաշունը» հիանալի հնարավորություն կդառնա հայ երիտասարդությանն ազգային կինոյին ծանոթացնելու համար։ Ազգային կինոկենտրոնի տնօրեն Գևորգ Գևորգյանն ընդգծել է, որ «Կինոաշունի» նպատակն է ոչ միայն վերականգնել կապը հանդիսատեսի ու կինոյի միջև, այլ նաև ժամանակակից ֆիլմերը ներկայացնել հանդիսատեսին։ Նա նշել է, որ այդուհետև հոկտեմբերը հայտարարվելու է ազգային կինոյի ամիս և «Կինոաշունն» ամեն տարի անց է կացվելու ինչպես մայրաքաղաքում, այնպես էլ` հանրապետության մարզերում։


== Փառատոնի մասին ==
Բացման արարողությանը Հայաստանի մշակույթի այն ժամանակվա նախարար Հասմիկ Պողոսյանը հայտարարել է. 

«Մոսկվա» կինոթատրոնում անցկացվող փակման արարողության ժամանակ կինոքննադատ Դավիդ Մուրադյանը բոլորին շնորհավորել է առաջին փառատոնի անցկացման առթիվ` նշելով.


== Ծանոթագրություններ ==
Տակտագուլովո (այլ կիրառումներ)

Տակտագուլովո, կարող է վերաբերել՝

Տակտագուլովո - գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Տակտագուլովո - գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Հարություն Թորոսյան

Հարություն Ստեփանի Թորոսյան (1933, Բեյրութ, Լիբանան), հայ գեղանկարիչ, գրաֆիկ, քանդակագործ։


== Կենսագրություն ==
Սկզբում հանդես է եկել որպես բանաստեղծ։ 1956 թվականին Փարիզում սովորել է Ազգային բարձրագույն գեղարվեստի դպրոցում, 1960 թվականին՝ Ժյուլենի ակադեմիայում։ Աշխատանքներից գտնվում են Հայաստանի ազգային պատկերասրահում։


== Ստեղծագործություններ ==
Ստեղծել է դիմանկարներ, նատյուրմորտներ, բնանկարներ, կրոնական թեմաներով նկարներ, ինչպես նաև լիբանանյան կյանքը պատկերող տեսարաններով կտավներ։

«Հիշատակ Լիբանանից»
«Մայրական սեր»
«Շվեդացի պարմանուհին»
«Կանանց երազը»
«Ծովափին»


== Ցուցահանդեսներ ==


=== Խմբակային ցուցահանդեսներ ===
Գարնանային և աշնանային սրահներ, Կրթության նախարարություն, Բեյրութ, 1954, 1955, 1964 թթ.
«Արվեստ առանց սահմանների» սրահ, Փարիզ, 1963 թ.
Գեղարվեստական զարթոնք, Փարիզ, 1962 թ.
Աշնանային ցուցադրություն, Փարիզ, 1962 թ.
Ալեքսանդրիայի բիենալե, 1968 թ.
Լիբանանցի նկարիչների ցուցադրություն, Galerie Le Vendôme, 1968 թ.
Աշնանային ցուցադրություն, Sursock թանգարան, 1969 թ.
Փարիզի բիենալե, 1969 թ.
Համազգային սրահ, 1969 , 1971 թթ.
Լիբանանցի նկարիչների ցուցադրություն, Բրյուսել, Բելգիա, 1969, 1970 թթ.
Լիբանանցի նկարիչների ցուցադրություն, Քուվեյթ, 1969, 1970 թթ.
Գարնանային և աշնանային սրահներ, Կրթության նախարարություն, 1967, 1968, 1969, 1970, 1971, 1972, 1973 թթ.


=== Անհատական ցուցահանդեսներ ===
1960 թ. «Չորս քամիների ակումբ», Փարիզ
1960 թ. «Առաջատար ուսումնառությունների կենտրոն», Բեյրութ
1963 թ. «Չորս քամիների ակումբ», Փարիզ
1963 թ. Carlton հյուրանոց, Բեյրութ
1965 թ. Cézanne պատկերասրահ, Մարսել
1967 թ. Cassia պատկերասրահ, Բեյրութ
1971 թ. Պատճենների ցուցադրություն, Երևան, Հայաստան
1974 թ. Modulart պատկերասրահ, Բեյրութ


== Մատենագրություն ==
Վ. Խաչիկյան, Կենսասեր արվեստով։ «Հայրենիքի ձայն», 1971 թ., 21 հուլիսի։


== Ծանոթագրություններ ==
Բառլի (Սոմի գավառ)

Բառլի (ֆր.՝  Barly), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 167 մարդ, բնակչության խտությունը` 14.35 մարդ/կմ²։ Բնակավայրը զբաղեցնում է 11.64 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս, Ամյեն քաղաքից 34 կմ հյուսիս։


== Բնակչություն ==


== Տնտեսություն ==
2010 թվականին կար 107 աշխատունակ (15-64 տարեկան) բնակիչ, որոնցից ակտիվ էին 68-ը, իսկ ոչ ակտիվները` 39։ Ակտիվության ցուցանիշը կազմում է 63,6 %։ 68 աշխատունակ մարդկանցից աշխատել է 57 անձ (34 տղամարդ և 23 կին)։ Գործազուրկ են եղել 11 անձ (6 տղամարդ և 5 կին)։ 39 անաշխատունակներից 8 եղել են աշակերտներ կամ ուսանողներ, 18-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռոմանտիկություն

Ռոմանտիկություն, տարբեր գործոնների համադրություն, ինչպիսիք են գաղափարները, զգացմունքները, հույզերը, կյանքի պայմանները, որոնք միասին ստեղծում են էմոցիոնալ աշխարհահայացք։
Բացի դրանից ռոմանտիկությունը կարելի է ընկալել որպես կյանքի ձև, որը բնութագրվում է լավատեսությամբ, ալտրուիզմով, դրական  հույզերով, լավ զգացումներով, մարդկանց հանդեպ լավ վերաբերմունքով և արժեքների խոստովանությամբ, որոնք հակասում են «գորշ օրերին», նյութական արժեքներին, պրագմատիզմին, ինչպես նաև քաղաքական գործունեությանը։ Ռոմանտիկությունը կապված է իդեալական հարաբերությունների հետ։
Ռոմանտիկությունը կարող է բնութագրել հոգևոր աճի, լիրիկական դատոողությունների և գործողությունների ներկայության դրամատիկ մոտիվները։ Ռոմանտիկությունը կամ ռոմանտիկ հարաբերությունները որպես կանոն առաջանում են միայն որոշ իրավիճակներում, երբ մարդկանց վրա արտաքին աշխարհի ազդեցությունը հավասարակշռված է, իսկ առաջին պլան են մղվում հարաբերությունները և միմյանց հանդեպ առաջանում է կապվածություն։
Ռոմանտիկ հասկացությունն  առաջացել է XVII դարի կեսերին Անգլիայում։ Սկզբում այն բնութագրում էր ժողովրդական պոեզիան լցված լիրիկական մոտիվներով։ Հետագայում ձևավորվեց գիտական և փիլիսոփայական դպրոցների մի տեսակ, որոնք տարբեր կերպ էին վերաբերվում ռոմանտիկությանը։ Այսպես, Իենական ռոմանտիկների խումբը, որը ղեկավարում էին Շլեգել եղբայրները, ռոմանտիկությունը բնորոշել են «երազային, խանդավառ, անիրական»։


== Տես նաև ==
Պլատոնական սեր


== Ծանոթագրություններ ==
(7517) 1989 AD

(7517) 1989 AD, աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 3-ին Տակուո Կոջիմայի կողմից Չիյոդայում։
Միջին հեռավորությունը Արեգակից կազմում է 2,446045 ա. մ., առավելագույնը մոտենում է 1,8063 ա. մ. հեռավորության վրա և հեռանում 3,0858 ա. մ.։ Արեգակի շուրջ մեկ ամբողջական պտույտ է կատարում 1397,32 երկրային օրվա ընթացքում, իր ուղեծրով շարժվելով միջինում 0,257636 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7517) 1989 AD աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վան (ազգանվան կցորդ)

Անվան այլ կիրառումների համար տե՛ս՝ Վան (այլ կիրառումներ)Վան (հոլ.՝ van -ից, սովորաբար հնչում է [vɑn], իսկ խուլ բաղաձայներից հետո՝ [fɑn]), նիդերլանդական ազգանվան կցորդ է, համապատասխանում է գերմանական von և ֆրանսիական de կցորդներին։ Հաճախ օգտագործվում են van de, van der և van den ձևերը։ Ցույց է տալիս կրողի որ բնակավայրից սերելը։
Գերմաներեն 'von'-ը ցույց է տալիս կրողի ազնվական ծագումը։ Նիդերլանդական վանը ազնվականության հետ կապ չունի։ Ազնվականության դեպքում օգտագործվում է «վան․․․տոտ» կրկնակի կցորդը (օրինակ՝ բարոն վան Վորստ տոտ Վորստ)։

Նիդերլանդներում սովորաբար գրվում է փոքրատառով, եթե նախադասության սկզբում չէ կամ որպես անվանատառ չի օգտագործվում։
Բելգիայում, աֆրիկաներների մոտ գրվում է միշտ մեծատառով։ԱՄՆ-ում որոշ անգլիական ազգանունների ավելացվել է «վան» նախդիրը։ Օրինակ՝ Վան Օուեն, Վան Բլեյք, թեև Օուենն ու Բլեյքը աշխարհագրական տեղանք չեն։


== Ծանոթագրություններ ==
Միկրոկոսմ

Միկրոկոսմ, տարրական մասնիկների ֆիզիկայի թանգարան, գտնվում է ՑԵՌՆ-ում՝ Շվեյցարիայում, Ժնևի կանտոնում, Մեյրին քաղաքի մոտ։ Թանգարանի ցուցանմուշները լայնորեն լուսաբանում են տարրական մասնիկների ֆիզիկայի բազմաթիվ թեմաներ, ինչպես նաև ՑԵՌՆ-ի պատմությունը։ Ցուցանմուշների շարքում ընդգրկված են.

ՑԵՌՆ-ի նպատակի և տարրական մասնիկների ֆիզիկայի մասին պատմող նյութեր,
Էռնեստ Ռեզերֆորդի ոսկյա թիթեղով փորձի մակետը,
իրական ժամանակում գործող տիեզերական ճառագայթների դետեկտոր
Մեծ հադրոնային բախիչի թունելի մոդելը,
ՑԵՌՆ-ի ներկայիս և ապագա փորձերի մոդելներ և դրանց վերաբերյալ բացատրություններ,
հին գիտափորձերի սարքավորումներ, ներառյալ UA1 դետեկտորի մեծ մասը, որը գործել է պրոտոնային սուպերսինքրոտրոնի կազմում 1981-1984 թվականներին, դրա օգնությամբ հայտնաբերվել են W և Z բոզոնները։


== Միկրոկոսմ պարտեզը ==
Միկրոկոսմ պարտեզում ցուցադրված գիտափորձերի հին սարքավորումներ
Պայտի տեսություն

Պայտի տեսություն, քաղաքագիտության տեսություններից մեկը, ըստ որի ծայրահեղ ձախերն ու ծայրահեղ աջերն իրականում անտագոնիստներ չեն և չեն գտնվում գծային քաղաքական սպեկտրի հակառակ բևեռներում, այլ շատ բաներով նման են իրար՝ հիշեցնելով պայտի ծայրեր։ Տեսության հեղինակը ֆրանսիացի գրող և փիլիսոփա Ժան Պիեռ Ֆեյն է։


== Եզրույթի ծագում ==
Առաջին անգամ եզրույթը կիրառվել է Ժան Պիեռ Ֆեյի «Le Siècle des idéologies» գրքում, որը լույս է տեսել 2002 թվականին։ Տեսությունը ձևակերպվել է Լիփսեթի, Բելի և «պլյուրալիստական դպրոցի» այլ գիտնականների աշխատությունների ազդեցության տակ։


== Ներկայիս կիրառում ==
2006 թվականին եզրույթը կիրառվել է իսրայելական ԶԼՄ-ներում՝ ծայրահեղ ձախերի և ծայրահեղ աջերի՝ հրեաների նկատմամբ ունեցած թշնամանքը բնորոշելու համար։
Իր էսեներից մեկում Յոզեֆ Յոֆեն՝ «Roland Berger Strategy Consultants»-ի՝ ռազմավարական խորհրդատվության ոլորտում աշխարհի ամենախոշոր կազմակերպություններից մեկի վերլուծաբաններից մեկը, գրել է հետևյալը․


== Տեսության բացատրություն և օրինակներ ==
Ըստ որոշ պնդումների՝ Հյուսիսային Կորեան գաղափարապես ծայրահեղ աջ կամ ֆաշիստական պետություն է։ Բրայան Մայերսն իր «The Cleanest Race» («Մաքրագույն ռասա») գրքում պնդում է, որ Հյուսիսային Կորեան գաղափարապես ծայրահեղ աջ պետություն է՝ քսենոֆոբիայի ու ծայրահեղ ազգայնականության քարոզման, ինչպես նաև նախկին և ներկայիս ղեկավարների պսևդոկրոնական փառաբանման և կառավարության ռասայական հռետորության շնորհիվ։ Միևնույն ժամանակ հյուսիսկորեական ռեժիմը իրեն ներկայացնում է որպես չուչխե պետական գաղափարախոսության միջոցով սոցիալիզմի ջատագով։


== Ծանոթագրություններ ==
Կրիվայա Բալկա (գյուղ, Նիկոլաևի շրջան)

Կրիվայա Բալկա (ուկրաիներեն՝ Крива Балка), գյուղ Ուկրաինայի Նիկոլաևի մարզի Նիկոլաևի շրջանում։ Բնակավայրը նախկինում նաև անվանվել է Ռենո։ Հիմնադրվել է 1905 թվականին։
2001 թվականի տվյալներով Կրիվայա Բալկա գյուղում բնակվում էր 1 489 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստարոուտկինսկ

Ստարոուտկինսկ (ռուս.՝ Староуткинск), քաղաքատիպ ավան Ռուսաստանի Սվերդլովսկի մարզի Ստարոուտկինսկ քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 2969 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փետրվարի 16

Փետրվարի 16, տարվա 47-րդ օրն է։

Տարվա ավարտին մնում է 318 (նահանջ տարիներին՝ 319) օր։


== Դեպքեր ==
1916 - Առաջին աշխարհամարտում ռուսական զորքերը գրավեցին Հյուսիս-արևելյան Թուրքիայի Էրզրում քաղաքը։
1936 - Տեղի ունեցավ չորրորդ Ձմեռային Օլիմպիական խաղերի փակման հանդիսավոր արարողությունը (Գառմիշ Պարտենկիրխեն, Գերմանիա)
1986 - Սովետական Միությունը գործի դրել է Միր ուղեծիրական կայանը։


== Ծնունդներ ==
1830 - Լարս Հերտերվիգ, նորվեգացի նկարիչ, բնապատկերների վարպետ
1868 - Վիլհելմ Շմիդտ, ավստրիացի ազգագրագետ ու լեզվաբան
1919 - Թորգոմ արքեպիսկոպոս Մանուկյան, Երուսաղեմի Հայոց Պատրիարք
1941 - Կիմ Ջոնգ Իլ, Հյուսիսային Կորեայի նախկին դե ֆակտո առաջնորդ
1959 - Արթուր Մկրտչյան, Արցախի քաղաքական և պետական գործիչ, ԼՂՀ Գերագույն խորհրդի առաջին նախագահ, ազգագրագետ
1965 - Ռոբերտ Էմմիյան, հայազգի հայտնի հեռացատկորդ, Եվրոպայի, ԽՍՀՄ-ի ու հանրապետության բազմակի չեմպիոն, Եվրոպայի ռեկորդակիր
1966 - Նարինե Դելլալյան, հայ ջութակահար
1993 - Լուկաս Սիլվա, բրազիլացի ֆուտբոլիստ, կիսապաշտպան
1995 - Եվա Զոհրաբյան, հայ դերասանուհի


== Մահեր ==


== Տոներ ==
Դարչնաթթու

Դարչնաթթու, օրգանական չհագեցած, միահիմն թթու։ Հանդես է գալիս ցիս- և տրանսիզոմեր ձևերով։ Տրանսիզոմերը կայուն, սառը ջրում քիչ լուծվող, անգույն կամ դեղնավուն բյուրեղներ են, հալման ջերմաստիճանը՝ 133°С, եռմանը՝ 300°С։ Ուլտրամանուշա–կագույն ճառագայթների ազդեցությամբ անցնում է ցիս- ձևի, որն անկայուն է և գոյություն ունի հեշտությամբ իրար փոխարկվող երեք պոլիմորֆ ձևևրով՝ ալոդարչնաթթու(հալման ջերմաստիճանը՝ 68°С) և երկու իզոդարչնաթթու(հալման ջերմաստիճանը համապատասխանաբար՝ 58°С և 42°С)։ Դարչնաթթուն պարունակվում է եթերային յուղերում և խեժերում, պերուական և տոլուական բալասաններում։ Սինթետիկ եղանակով ստանում են, օրինակ, Պերկինի ռեակցիայով։ Դարչնաթթուն և նրա էսթերները կիրառվում են օծանելիքի արտադրության և դեղագործության մեջ։


== Ծանոթագրություններ ==
Էդիսե

Էդիսե (էստ․՝ Edise), գյուղ Էստոնիայի Իդա-Վիրումաա նահանգի Յիհվի շրջանում։
2011 թվականի տվյալներով գյուղում բնակվում էր 165 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գևորգավան տեղամասի պատմության և մշակույթի անշարժ հուշարձանների ցանկ (Մարտունու շրջան)

Այս հոդվածը ներկայացնում է Արցախի Հանրապետության Մարտունու շրջանի Գևորգավան տեղամաս գյուղի պատմության և մշակույթի հուշարձանների ցանկը։ Ցանկում ներառված է ընդամենը մեկ հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Կամիշլով (կայարան)

Կամիշլով (ռուս.՝ Камышлов), Սվերդլովսկի երկաթուղային կայարան, Սվերդլովսկի մարզի Կամիշլով քաղաքի երկաթուղային կայարան։ Մտնում է Սվերդլովսկի երթևեկության կազմակերպության վարչության երկաթուղային կայարանների աշխատանքների կազմակերպման ДЦС-3 Տյումենյան կենտրոնի մեջ։ Գտնվում է Տրանսսիբիրյան մայրուղու  Եկատերինբուրգ-Տյումեն գծի գլխավոր մուտքի 1957-րդ կիլոմետրի վրա։ Աշխատանքների բնույթով համարվում է միջանկյալ, իսկ աշխատանքների ծավալով դասվում է 2-րդ կարգին։   


== Ենթակառուցվածքներ ==
Կան երկու ցածր ուղևորային հարթակներ, մեկը  կողային կայարանի առաջին գծի մոտ, մյուսը  կղզյակային առաջին և երկրորդ գծերի միջև։ Կայարանային ուղիների ընդհանուր  քանակն  ավելի քան 8-ն է, կայարանում  կա բեռնային բաժանմունք և բեռնարկղային հրապարակ։ 1885 թվականին կայարանի բացման հետ միաժամանակ կառուցվեց շոգեքարշային դեպո, որը 1959 թվականին վերակազմավորվեց որպես ТЧ-7 լոկոմոտիվային դեպոյի փոխանակման կետ (Տյումեն)։ Էլեկտրաֆիկացվել է 1980 թվականին։
Կայարանին սահմանակից են Կամիշլինի Էլեկտրոտեխնիկական գործարանի ( «ԷԼՏԵԶԱ» ԲԲԸ), «Ուրալիզոլյատոր» գործարանի, Շինանյութերի գործարանի, Կամիշլովսկի խճանկարային սալիկների գործարանի (ԿԽՍԳ) մուտքի ուղիները։


== Ուղևորների  երթևեկություն ==
Կայարանը ընդունում է 2 էլեկտրագնացք Եկատերինբուրգից, որոնցից մեկը շարժվում է Տյումենի ուղղությամբ, մինչև Օշչեպկովո կայարան, երկրորդի համար կայարանը համարվում է վերջինը։
2017 թվականի  դեկտեմբերի  դրությամբ կայարանը համարվում է հեռավոր հաղորդակցության գծով գնացքների կայանատեղի։   


== Ծանոթագրություններ ==
Ճանաչող մեքենա

Ճանաչող մեքենա, ազդանշանների ճանաչման տեխնիկական համակարգ։ Ազդանշանները կերպարի, պատկերի կամ որևէ իրադրության կարևոր հատկանիշների համախումբ են՝ ներկայացված էլեկտրական մեծություններով։ Կերպարի կարևոր հատկանիշների համախումբը կոչվում է էտալոն։ Ճանաչումը կատարվում է ընթացիկ պատկերի պատկանելիության որոշումով՝ կերպարի նախօրոք մշակված էտալոնի հետ պատկերի համեմատմամբ։ Ճանաչման մեթոդները կիրառություն են գտել գործնական խնդիրների լուծման բնագավառներում․ 1․ տառերի և թվանշանների ճանաչում՝ հաշվողական մեքենաների հիշողության մեջ տվյալներ ներմուծելու համար, 2․ բանավոր խոսքի բառերի ճանաչում՝ ավտոմատների կառավարման և հաշվողական մեքենա տվյալների ներմուծման համար, 3․ հիվանդությունների ախտորոշում, 4․ մեքենաների անսարքությունների որոշում, 5․ երկրաբանական հետախուզության տվյալների մշակում, 6․ ռադիոլոկացիոն ազդանշանների մշակում, 7․[կենդանի բջիջների ավտոմատ դասակարգում, 8․ տարրական մասնիկների հետքերի պատկերների մշակում ֆիզիկական փորձերում, 9․ արբանյակների նկարահանումների մշակում, 10․ տիեզերական նկարահանումների մշակում և այլն։ Առավել հեշտ խնդիրները լուծվում են նկարագրության և դասակարգման (էտալոնի հետ համեմատելու) միջոցով։ Բարդ խնդիրների լուծման համար օգտագործվում են ուսուցման և ինքնուսուցման մեթոդներ։ Գոյություն ունեն նկարագրության բազմաթիվ եղանակներ։ Օրինակ, տառի պատկերը դիտվում է որպես ուղղի և շրջանային աղեղների հատվածների համադրություն, տառի նկարագրությունը՝ հատվածների և նրանց փոխադարձ դասավորության թվարկում։ Տաճախ պատկերը նկարագրելու համար այն բաժանում են մեծ թվով քառակուսիների (256X256)։ Յուրաքանչյուր քառակուսի համապատասխանության մեջ է դրվում նրա լուսավորվածությունը բնութագրող թվի և տեղը որոշող կոորդինատների հետ։ Այդ դեպքում էտալոնը ստաց- վում է օբյեկտի սե-սպիտակ նկարից։ ճանաչման խնդիրների բարդությունը պայմանավորված է ազդանշանների հսկայական քանակով (այն հաղթահարվում է մեծ արագագործությանան հաշվողական մեքենայի օզտագործմամբ) և ազդանշանների բազմազան աղմուկներով (հաղթահարվում է ուսուցման և ինքնուսուցման միջոցով՝ մաթեմատիկական վիճակագրության, ինչպես նաև հարմոնիկ, կոռելյացիոն, պերսեպտրոնային և այլ մեթոդների կիրառություններով)։ Ճանաչող մեքենաներ են ա․ ընթերցող սարքը, բ․[ձայնաճանաչ սարքը, որը ձայնային ազդանշանը վեր է ածում տպագրված խոսքի, գ․ բժշկական ախտորոշող մեքենան, որի մուտքին տրվում են հիվանդի վիճակի մասին տվյալներ, իսկ ելքում ստացվում է բուժման եղանակը և դեղատոմսը։